રાજકોટ, તા. ૧૨ : સૌરાષ્ટ્ર - ગુજરાતમાં ગણપતિ મહોત્સવની જાજરમાન તૈયારી થઈ રહી છે ત્યારે રાજકોટ સર્વશકિત યુવા ગ્રુપ દ્વારા સ્વામીનારાયણ ચોક નજીક આવેલ ૧૪ કૃષ્ણનગરમાં આયોજીત દર વર્ષની પરંપરા મુજબ આ વર્ષે પણ સર્વશકિત નગર કા રાજા શ્રી ગણેશ મહોત્સવનું ભવ્યાતિભવ્ય આયોજન તા.૧૩થી ૨૩ સુધી કરેલ છે. આસ્થાના માહોલમાં અવનવા કાર્યક્રમો જેમ કે દરરોજ સવાર સાંજ મહાપૂજા તથા સાંજે ૭:૩૦ કલાકે મહાઆરતી કરવામાં આવશે. તેમજ સાંસ્કૃતિક કાર્યક્રમો જેવા કે રાસગરબા - રંગોળી સ્પર્ધા કેમ્પ આરોગ્ય કેમ્પ સ્વચ્છતા અભિયાન જેવા અનેક વિવિધ કાર્યક્રમો યોજાશે.